דיבוק אוריגי

דִיבוֹק אוריגי (בסוואהילי: Divock Origi; נולד ב-18 באפריל 1995 באוסטנדה, בלגיה) הוא כדורגלן בלגי המשחק בעמדת החלוץ במילאן. הכדורגלן ארנולד אוריגי הוא בן דודו.

== קריירה ==
דיבוׂק אוריגי הוא בנו של שחקן העבר הקנייתי מייק אוקוט אוריגי ששיחק בראסינג גנק. באותה קבוצה שיחק בנו דיבוק בקבוצות הנוער 9 שנים ובשנת 2010 עבר לקבוצת הנוער של ליל. בעונת 2012/13 שיחק בקבוצה הבוגרת של ליל. ב-2 בפברואר 2013, במשחקו הראשון בליגה הצרפתית הוא נכנס כמחליף בדקה ה-69 והבקיע 7 דקות מאוחר יותר ועזר לקבוצתו לנצח 1-0 את טרואה. אוריגי היה שחקן מחליף בקבוצת ליל והיה השחקן שנכנס הכי הרבה פעמים כמחליף בעונת 2012/2013. 

=== ליברפול ===
ב-29 ביולי 2014 חתם בקבוצה האנגלית ליברפול, ששילמה עבורו 10 מיליון לירות שטרלינג. מיד לאחר החתמתו הושאל לקבוצתו הקודמת, ליל.

בעונת 2015/2016 החל לשחק בליברפול, לאחר שמאמן ליברפול יורגן קלופ החליט לקצר את תקופת ההשאלה לליל. את הופעת הבכורה במשחק תחרותי במועדון ערך ב-12 בספטמבר כשנכנס כמחליף בדקה ה-74 מול מנצ'סטר יונייטד. ב-2 בדצמבר כבש את שער הבכורה במועדון במסגרת רבע גמר גביע הליגה ועזר לקבוצתו לנצח 6-1 את סאות' המפטון. עשרה ימים לאחר מכן כבש את שער הבכורה בפרמייר ליג בתיקו 2-2 מול וסט ברומיץ' אלביון. בתום אותה העונה העפיל עם קבוצתו לגמר הליגה האירופית 2016, ועלה כמחליף בדקה ה-70 בהפסד 1–3 לסביליה. 

ב-31 באוגוסט 2017 הושאל שוב, הפעם לעונה אחת לוולפסבורג.<ref></ref> ב-19 בספטמבר כבש שער בכורה במועדון מול ורדר ברמן. אוריגי כבש 6 שערים במועדון במשך תקופת ההלוואה.

בתום עונת 2017–2018 חזר לליברפול. ב־7 במאי 2019 במסגרת המשחק השני בחצי גמר ליגת האלופות, הבקיע את שער הבכורה שלו בליגת האלופות וסיים את המשחק עם שני שערים שסייעו לקבוצתו לנצח 4–0 את ברצלונה ולהעפיל לגמר ליגת האלופות. במשחק גמר ליגת האלופות 2019 מול טוטנהאם הוטספר, כבש אוריגי את השער השני לזכות קבוצתו, שהסתיים בתוצאה 2–0 ובזכייה בתואר. 

בעונת 2019/2020, זכה עם הקבוצה באליפות,<ref></ref> אוריגי כבש באותה העונה ארבעה שערים ב-28 הופעות והוסיף שלושה בישולים.

===מילאן===

ב-5 ביולי 2022 חתם אוריגי במילאן לארבע שנים.

ב-13 באוגוסט ערך הופעת בכורה בקבוצה בניצחון 2-4 על אודינזה.
ב-1 בספטמבר 2023 חזר לפרמייר ליג בהשאלה לנוטינגהאם פורסט.<ref></ref> 

== קריירה בינלאומית ==
לדיבוק שתי אזרחויות, קנייתית ובלגית, והוא החליט לשחק במדי בלגיה. על אף גילו הצעיר, זומן אוריגי לסגל נבחרת בלגיה לקראת מונדיאל 2014. הוא שותף בשלושה משחקי אימון של הנבחרת לקראת המונדיאל במאי ויוני 2014, כאשר המשחק הראשון נגד לוקסמבורג אינו מוכר על ידי פיפ"א משום שבלגיה ביצעה 7 חילופים במהלך המשחק. במונדיאל 2014 כבש אוריגי את שער הבכורה שלו במדים הלאומיים בניצחון נבחרת בלגיה על בשלב הבתים, והפך לשחקן הצעיר ביותר שהבקיע שער במדי הנבחרת במסגרת משחקי גביע העולם, בגיל 19, חודשיים ו-4 ימים בלבד.<ref></ref>

אוריגי שותף במספר משחקים במוקדמות יורו 2016 והיה בסגל הנבחרת בטורניר יורו 2016, אך לא שותף בשום משחק בטורניר. אוריגי לא היה בסגל בלגיה במונדיאל 2018. בשנת 2019 הוא שיחק במספר משחקים במסגרת מוקדמות יורו 2020.

== תארים ==
=== מועדונים ===

; ליברפול
*אליפות אנגליה (1): 2019/2020
* ליגת האלופות (1): 2018/19
*הסופר קאפ האירופי (1): 2019
*גביע העולם למועדונים (1): 2019
*גביע הליגה האנגלית (1): 2021/2022
* הגביע האנגלי (1): 2021/2022

== קישורים חיצוניים ==

==הערות שוליים==

קטגוריה:כדורגלנים קנייתים
קטגוריה:כדורגלנים בלגים
קטגוריה:חלוצי כדורגל קנייתים
קטגוריה:חלוצי כדורגל בלגים
קטגוריה:כדורגלני ליל
קטגוריה:כדורגלני ליברפול
קטגוריה:כדורגלני וולפסבורג
קטגוריה:כדורגלני מילאן
קטגוריה:כדורגלני נוטינגהאם פורסט
קטגוריה:כדורגלני נבחרת בלגיה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:ספורטאים בלגים בצרפת
קטגוריה:ספורטאים בלגים באנגליה
קטגוריה:ספורטאים בלגים בגרמניה
קטגוריה:ספורטאים בלגים באיטליה
קטגוריה:בלגים שנולדו ב-1995
קטגוריה:קנייתים שנולדו ב-1995